**Αθήνα, 20 Νοεμβρίου 2024**

**Δελτίο Τύπου**

**Δίρφυς: Μεγάλος χορηγός του Dirfys Trail Run 2024**

Η εταιρία εμφιάλωσης νερού Δίρφυς Α.Ε. είναι ο Μεγάλος Χορηγός του Dirfys Trail Run, του κορυφαίου αγώνα ορεινού τρεξίματος στην Ελλάδα, που θα διεξαχθεί στις 23 και 24 Νοεμβρίου 2024 στη Στενή Ευβοίας.

Η υποστήριξη της Δίρφυς στη διοργάνωση αναδεικνύει την ισχυρή σύνδεση της εταιρίας με τον τόπο που αποτελεί τη γενέτειρά της και ενισχύει την τοπική ανάπτυξη μέσα από τον αθλητικό τουρισμό. Το Dirfys Trail Run λειτουργεί ως πόλος έλξης αθλητών και επισκεπτών, προάγοντας την ευρύτερη αναγνώριση της Στενής Ευβοίας ως προορισμό αθλητικής υπεροχής και φυσικής ομορφιάς.

Στις 23 και 24 Νοεμβρίου 2024, η Στενή Ευβοίας θα μετατραπεί σε κέντρο αθλητισμού και πολιτισμού, προσελκύοντας αθλητές και επισκέπτες που θα ανακαλύψουν την ομορφιά και τη μοναδικότητα της περιοχής. Περισσότεροι από 1.500 λάτρεις του ορεινού τρεξίματος αναμένεται να διασχίσουν τα παρθένα βουνά της Δίρφυς και του Ξεροβουνίου, αναδεικνύοντας τη μοναδικότητα της περιοχής και τη σύνδεσή της με τα αθλητικά ιδεώδη.

Ως μεγάλος χορηγός του Dirfys Trail Run 2024, η εταιρία στηρίζει αυτό το αθλητικό γεγονός όχι μόνο με το τοπικά παραγόμενο νερό δίρφυς, αλλά και με τη δέσμευσή της για βιώσιμη ανάπτυξη και ενίσχυση της τοπικής οικονομίας.

-----

*Για περισσότερες πληροφορίες:*

*Καραγκιουλέ Άννη, Σύμβουλος Γραφείου Τύπου και Δημοσίων Σχέσεων*

*τηλ.: 6944562025 e-mail: annie@dirfyswater.gr*